Diari Oficial de la Generalitat Valenciana


Sumari del DOGV 4748, del 07-05-2004 (2004/4177)

Informació pública de la convocatòria i bases específiques del procés selectiu per a la provisió d'una plaça d'inspector de Consum.
-----------------------------------------------------------------------------------------------------------------------------------

### Dades del document

Número de DOGV
:   4748

Data del DOGV
:   07-05-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/4177


Data del document
:   31-03-2004

Organisme emissor
:   Ajuntament de Mislata

Tipus de document
:   Convocatòria

Descriptors 

:   * Mislata
    * consum
    * concurs administratiu
    * administració local

Informació pública de la convocatòria i bases específiques del procés selectiu per a la provisió d'una plaça d'inspector de Consum. [2004/F4177]
  
Convocatòria i bases específiques, aprovades per la Resolució de l'Alcaldia de data 8 de març del 2004, que han de regir (junt amb les bases generals que van ser publicades en el BOP núm. 2, de data 3 de gener de 1996), el procés selectiu per a la provisió d'una plaça d'inspector de Consum, vacant en la plantilla de funcionaris d'este ajuntament.
  
Inspector de Consum
  
1. Denominació de la plaça: inspector de Consum.
  
2. Naturalesa: funcionari (grup C).
  
3. Nombre de places: una.
  
4. Titulació exigida: estar en possessió del títol de Tècnic Superior de Servicis al Consumidor, o complir les condicions requerides per a obtindre'l, en la data en què acabe el termini de presentació de sol·licituds.
  
5. Tribunal específic: assessors del tribunal que assistixen a la sessió amb veu però sense vot: un especialista de valencià.
  
6. Sistema de selecció: concurs oposició.
  
7. Drets d'examen: 21,88 euros. Les persones interessades efectuaran l'ingrés en el següent número de compte: La Caixa, situada a l'avinguda de Blasco Ibáñez, número 17, de Mislata, en el compte següent: 2100 1432 36 7753282617. El justificant de l'ingrés haurà d'entregar-se junt amb la instància. Podran quedar exempts del pagament d'estos drets els aspirants que acrediten greu situació econòmica, per mitjà de la presentació de l'oportú certificat de l'oficina d'ocupació, on conste que estant desocupat no percep cap prestació econòmica de desocupació.
  
8. Proves de l'oposició
  
8.1. Exercicis obligatoris i eliminatoris
  
Primer exercici de caràcter obligatori i eliminatori.
  
Consistirà en la realització d'un exercici tipus test que contindrà 50 preguntes, que valorarà els coneixements del temari, part genèrica i específica. La penalització consistirà a descomptar una pregunta encertada per cada tres preguntes errònies. Les preguntes se seleccionaran pel tribunal per sorteig celebrat immediatament abans del començament de l'exercici, d'entre les propostes presentades en eixe moment pels membres del tribunal.
  
Segon exercici de caràcter obligatori i eliminatori:
  
Consistirà a desenrotllar per escrit, durant un període màxim de dues hores, un tema de caràcter general determinat pel tribunal immediatament abans de començar l'exercici relacionat amb el temari, part específica, encara que no s'atinga a un epígraf concret d'este, tenint els aspirants àmplia llibertat quant a la seua forma d'exposició es referix. El tema se seleccionarà pel tribunal per sorteig celebrat immediatament abans del començament de l'exercici, d'entre les propostes presentades en eixe moment pels membres del tribunal. En este exercici es valorarà la formació general, els coneixements específics sobre la matèria, la claredat i orde d'idees, la facilitat d'exposició escrita, l'aportació personal de l'aspirant i la seua capacitat de síntesi.
  
Tercer exercici, de caràcter obligatori i eliminatori:
  
Consistirà en la resolució de dos supòsits pràctics relacionats amb els temes del temari, part específica, dirigits a apreciar la capacitat tècnica dels aspirants en relació amb el temari. Els supòsits podran desglossar-se en qüestions dirigides a apreciar la capacitat tècnica dels aspirants en relació amb el temari. Els supòsits se seleccionaran pel tribunal per sorteig celebrat immediatament abans del començament de l'exercici, d'entre les propostes presentades en eixe moment pels membres del tribunal. El temps de duració de la prova el determinarà el tribunal en funció de la dificultat que represente.
  
Quart exercici. Obligatori i no eliminatori:
  
Coneixement oral del valencià, per mitjà de lectura d'un text elegit pel tribunal i conversació sobre este.
  
Coneixement escrit del valencià, per mitjà d'una traducció del valencià al castellà i del castellà al valencià, d'un text elegit pel tribunal, durant un temps màxim de 40 minuts.
  
La qualificació global d'este exercici serà de 0 a 2 punts
  
9. Concurs de mèrits
  
9.1. Titulacions. Es valorarà fins a un màxim de dos punts la possessió d'altres titulacions de nivell igual o superior a l'exigit per la convocatòria, sempre que tinga relació directa amb les funcions del lloc convocat, d'acord amb els criteris següents:
  
- Si el títol és de nivell superior a l'exigit: dos punts.
  
- Si el títol és d'igual nivell a l'exigit: un punt.
  
9.2. Experiència professional:
  
- Per cada any de servicis com a inspector de Consum, en l'Ajuntament de Mislata, fins a un màxim de 3 punts, 0,50 per any.
  
- Per cada any de servicis com a inspector de Consum, en una altra administració pública, fins a un màxim de 2 punts, 0,25 per any.
  
9.3. Cursos realitzats: es valorarà fins a un màxim de dos punts, d'acord amb els criteris següents:
  
- De 100 o més hores: 2 punts.
  
- De 50 o més hores: 1 punt.
  
- De 25 o més hores: 0,50 punts.
  
- De 15 o més hores: 0,20 punts.
  
Es tindran en compte aquells cursos de formació i perfeccionament que tinguen relació amb temes de consum organitzats per una administració pública, per escoles de formació de funcionaris, per universitats o qualsevol altre curs homologat per l'IVAP
  
L'orde derivat de la qualificació definitiva estarà determinat per la suma de puntuacions obtingudes en el conjunt dels exercicis de l'oposició i del concurs.
  
10. Temari
  
Matèries comunes
  
1. La Constitució espanyola de 1978. Estructura i principis fonamentals, drets i deures: la seua garantia i suspensió. L'organització territorial de l'estat. Les comunitats autònomes, competències.
  
2. La Corona. Les Corts Generals. Composició, atribucions i funcionament. El Govern i l'administració. El Defensor del Poble i el Tribunal de Comptes. El poder judicial.
  
3. L'Estatut d'Autonomia de la Comunitat Valenciana. Estructura i principis fonamentals. La Generalitat Valenciana: competències i institucions. Les Corts: composició, constitució i funcions. El president de la Generalitat: funcions. El Consell: composició, estructura i funcions. Altres institucions: el Síndic de Greuges i la Sindicatura de Comptes.
  
4. L'administració local en la Constitució de 1978. El principi d'autonomia. L'organització municipal. L'alcalde. Tinents d'alcalde. El Ple. La Comissió de Govern. Els òrgans complementaris. L'estatut dels membres de les corporacions locals.
  
5. Règim jurídic dels béns locals. Els béns de domini públic. Peculiaritats del seu règim jurídic en l'àmbit local. Béns patrimonials de les entitats locals: adquisició i alienació. Administració, ús i aprofitament. Els béns comunals. El servici públic en l'esfera local: peculiaritats dels distints modes de gestió. Iniciativa pública en l'activitat econòmica.
  
6. Personal al servici de les entitats locals: plantilles. Funcionaris de carrera d'administració local. Funcionaris interins. Personal eventual i laboral. Oferta pública d'ocupació. Selecció del personal.. Drets i deures dels funcionaris. Règim disciplinari Responsabilitat civil i penal dels funcionaris.
  
7. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Les fases del procediment administratiu: la revisió d'actes en via administrativa. Responsabilitat de l'administració. L'ús oficial del valencià: la Llei d'Ús i Ensenyament del Valencià de la Generalitat Valenciana.
  
8. Hisenda pública: principis constitucionals. Recursos de l'administració de l'estat i de la Generalitat Valenciana. Recursos de les entitats locals.
  
Matèries específiques
  
9. La protecció dels consumidors en l'àmbit comunitari europeu.
  
10. Llei General per a la Defensa dels Consumidors i Usuaris. Característiques. Àmbit d'aplicació. Drets bàsics. Renúncia de drets.
  
11. Estatut de Consumidors i Usuaris de la Comunitat Valenciana. Objecte. Àmbit d'aplicació. Concepte de consumidor i usuari. Drets bàsics.
  
12. Ordenança municipal de l'Ajuntament de Mislata reguladora dels servicis locals de consum.
  
13. Els consumidors i usuaris com a subjectes afectes a una especial tutela jurídica. Concepte de consumidor. Requisits d'exclusió de l'àmbit d'aplicació. Supòsits dubtosos. Persones davant les quals es protegix el consumidor. Persones jurídiques.
  
14. Competències de les distintes administracions de consum en matèria de defensa dels consumidors i usuaris. Competències en matèria d'inspecció. Competència local.
  
15. Les oficines municipals d'informació al consumidor.
  
16. El Sistema Arbitral de Consum (I): antecedents. Àmbit d'aplicació. Característiques. Estructura i organització.
  
17. El Sistema Arbitral de Consum (II): adhesió i procediment.
  
18. La inspecció de consum (I): concepte. Regulació. Àmbit d'Aplicació.
  
19. La inspecció de consum (II): posició jurídica i deures dels ciutadans. Potestats d'investigació i límits del seu exercici.
  
20. La inspecció de consum (III): iniciativa i desenrotllament.
  
21. La inspecció de consum (IV): infraccions i sancions.
  
22. La inspecció de consum (V): presa de mostres i pràctica d'anàlisi. Laboratoris d'anàlisi.
  
23. La inspecció de consum (VI): constància documental: les actes d'inspecció.
  
24. El control dels productes alimentaris. Normes d'higiene. Carns fresques i productes de carn. Productes de pesca. Manipuladors d'aliments. Menjadors col·lectius. Venda d'aliments.
  
25. Etiquetatge, presentació i publicitat dels productes i servicis. El marcat de seguretat.
  
26. Els servicis post venda. Concepte. Pressupost. Resguard de depòsit. Peces de recanvi. Factura i garantia.
  
27. Els tallers de reparació de vehicles. Classificació. Informació a l'usuari. Documentació del servici. Peces de recanvi. Garantia i reclamacions.
  
28. Tintoreries. Informació a l'usuari. Documentació del servici. Reclamacions.
  
29. Els viatges combinats. Fullets informatius. Contracte de viatge. Responsabilitats i reclamacions.
  
30. Els mètodes comercials. Les vendes promocionals. Vendes especials: venda fora de l'establiment comercial. Ordenança de l'Ajuntament de Mislata reguladora de l'exercici de la venda fora d'un establiment comercial permanent.
  
31. Contractació a distància. Noció i àmbit d'aplicació. Contracte. Dret de desistiment.
  
32. Dret a la publicitat i protecció dels consumidors. Publicitat il·lícita.
  
33. L'aprofitament per torn de béns immobles d'ús turístic. Torns. Constitució del règim. Fullet publicitari. El contracte.
  
34. Assegurances. Concepte. Parts que intervenen. Tipus de contracte. Primes. Pòlissa. Protecció de l'assegurat en el dret privat i en el dret públic.
  
35. La protecció en la contractació de béns i servicis (I): protecció prèvia. El dret a ser correctament informat. El consentiment informat.
  
36. La protecció en la contractació de béns i servicis (II): obligacions formals en els contractes de consum. Pressupost. Resguard de depòsit. Orde de treball. Factura i rebut.
  
37. La protecció en la contractació de béns i servicis (III): protecció coetània. Les condicions generals de contractació.
  
38. La protecció en la contractació de béns i servicis (IV): protecció coetània. Les clàusules abusives.
  
39. La protecció en la contractació de béns i servicis (V): protecció posterior.
  
40. El comerç electrònic. Conceptes. Contractació electrònica. Drets del consumidor.